|  |  |
| --- | --- |
|  | “ТОПЛОФИКАЦИЯ-РАЗГРАД” АД ГР. РАЗГРАД 7 200, гр. Разград, ул. "Черна" тел: 084/ 626 -832, факс: 084/662-473 e-mail: toplo\_rz@overgas.bg**;** www.toplo-razgrad.com |

**Допълнителна информация**

съгласно чл. 33, ал.1, т. 7 от Наредба № 2 от 17 септември 2003 г. за проспектите при публично предлагане и допускане до търговия на регулиран пазар на ценни книжа и за разкриването на информация (загл.доп. – ДВ, бр.82 от 2007 г., изм. – ДВ, бр.63 от 2016 г.)

1. **Информация за промени в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента.**

Към настоящият момент, в предоставените отчети, не е налице промяна в счетоводната политика на Дружеството. В условията на пазарна икономика оценката на елементите на имущественото състояние на предприятието има важно значение за тяхното честно и вярно представяне във финансовите отчети.

1. **Информация за настъпили промени в група предприятия по смисъла на Закона за счетоводството на емитента, ако участва в такава група**

Извършена е промяна в Състава на Съвета на директорите на „Овергаз Инк“ АД и „Газтек БГ“ АД.

*\*Информацията се предоставя съгласно дефиницията за „група предприятия“ по Закона за счетоводството, в която се включва предприятието майка и всички негови дъщерни предприятия, както и с оглед дефиницията на „дъщерно предприятие“ като юридическо лице, контролирано от друго юридическо лице (предприятие майка). Контролът е налице в случаите, в които контролиращият притежава повече от половината от гласовете в общото събрание на друго лице ( по смисъла на ТЗ и ДОПК).*

1. **Информация за резултатите от организационни промени в рамките на емитента, като преобразуване, продажба на дружества от група предприятия по смисъла на Закона за счетоводството, апортни вноски от Дружеството, даване под наем на имущество, дългосрочни инвестиции, преустановяване на дейност.**

Извършени са следните организационни промени в групата предприятия на емитента:

„Анеси Тур“ ЕООД се вля в дружеството си майка“Ренесанс“ АД и „Овергаз Инк“ АД придоби 50% от собствените си акции.

Не са извършвани апортни вноски, имуществото се отдава под наем от „Ренесанс“ АД, което е и предмет на неговата дейност.

„Топлофикация – Разград“ АД отдава под наем шест броя собствени недвижими имоти, а именно гаражи и един брой собствен недвижим имот – метален склад.

1. **Становище на управителния орган относно възможностите за реализация на публикувани прогнози за резултатите от текущата финансова година, като се отчитат резултатите от текущото шестмесечие, както и информация за факторите и обстоятелствата, които ще повлияят на постигането на прогнозните резултати най-малко до края на текущата финансова година.**

„Топлофикация – Разград“ АД завършва шестмесечието с финансов резултат в размер на 229 хил.лв. печалба, като междувременно не е публикувана финансова прогноза за очакваните резултати през разглеждания период и като цяло за 2021 г.

През разглежданият период Дружеството реализира продажбата на топлинна енергия по регулирани от КЕВР цени, като продажбата на електрическа енергия се осъществява изцяло на свободен пазар. Това създава предпоставки за търсене на по-висока продажна цена.Същевременно приходите остават силно повлияни и от сезонния характер на потребление на основния продукт - топлинна енергия, както и от ограничения набор от „лостове“ и механизми, посредством които да се гарантират навременни постъпления на парични средства.

Всичко това в голяма степен оказва негативно влияние по отношение стабилността на паричните потоци, както и гарантиране на навременно обслужване на текущите задължения на Дружеството.

1. **За публичните дружества – данни за лицата, притежаващи пряко и/или непряко най-малко 5 на сто от гласовете в общото събрание към края на шестмесечието, и промените в притежаваните от лицата гласове за периода от началото на текущата финансова година до края на отчетния период.** - „Топлофикация – Разград“ АД не е публично дружество.
2. **За публичните дружества – данни за акциите, притежавани от управителните и контролните органи на емитента към края на шестмесечието, както и промените, настъпили за периода от началото на текущата финансова година до края на отчетния период за всяко лице поотделно. -** „Топлофикация – Разград“ АД не е публично дружество.
3. **Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно.**

„Топлофикация – Разград“ АД няма висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на Дружеството.

1. **Информация за отпуснати от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в т.ч. и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок.**

„Топлофикация – Разград“ АД има сключен договор за заем с „Овергаз Капитал“ АД за сумата от 300 хил. лв., с лихва в размер на 5,9% и срок за изплащане до 30.09.2021г.

Дружеството поддържа една банкова гаранция на стойност 4 804 лв., към сключен с „Енерго-ПРО Енергийни услиги“ ЕАД договор за участие в стандартна балансираща група.

**Михаил Ковачев**

**Изпълнителен Директор**

**„Топлофикация – Разград“ АД**